ລາຍການສຳພາດ ກັບເຈົ້າຂອງ ຮ້ານອາຫານລາວ-ໄທ ບາງກອກ ໂກລເດັນ
ຮ້ານອາຫານ ບາງກອກ ໂກລເດັນ​ ເປັນຮ້ານອາຫານ ທີ່ມີຊື່ສຽງແຫ່ງນຶ່ງ ໃນເຂດນະຄອນຫຼວງວໍຊິງຕັນ​ ໂດຍໃຫ້ບໍລິການ ອາຫານລາວປະເພດຕ່າງໆ ຫຼາຍເຖິງ 60 ຢ່າງ
ໃນລາຍການຊີວິດຊາວລາວໃນຕ່າງແດນຂອງເຮົາແລງວັນພະຫັດມື້ນີ້ ກິ່ງສະຫວັນຈະນໍາເອົາ ການສໍາພາດກັບຍານາງແສງອາລຸນ ຫລວງລາດ ປະດາຈິດ ແລະທ່ານບຸນ ໄຊຍະລາດ ເຈົ້າ ຂອງຮ້ານອາຫານ ລາວໄທ Bangkok Golden ໃນເຂດນະຄອນຫລວງ ວໍຊິງຕັນ ມາສະເໜີທ່ານ ໃນສັບປະດານີ້ ຂ້າພະເຈົ້າຂໍນໍາພາທ່ານຜູ່ຟັງ ໄປຮູ້ຈັກກັບທຸຣະກິດດ້ານຮ້ານອາຫານຂອງ ສັງຄົມລາວໃນເຂດນະຄອນຫລວງວໍຊິງຕັນ ດີ ຊີ ຊຶ່ງໃນແລງມື້ນີ້ຂ້າພະເຈົ້າຈະນຳເອົາການ ໂອ້ລົມກັບຍານາງແສງອາລຸນ ຫລວງລາດ ປະດາຈິດ ແລະທ່ານບຸນ ໄຊຍະລາດ ສອງຜົວ ເມຍເຈົ້າຂອງກິດຈະການຮ້ານອາຫານລາວໄທ Bangkok Golden ກ່ອນຈະມາເຮັດຮ້ານ ອາຫານນັ້ນຜົວເມຍຄູ່ນີ້ເຄີຍເຮັດວຽກແລະທຸລະກິດມາຫຼາຍຢ່າງແລ້ວແຕ່ຮ້ານອາຫານແມ່ນ ເປັນຄວາມຝັນຂອງຍານາງແສງອາລຸນ ມາແຕ່ດົນແລ້ວ ແລະເວລານີ້ ກໍດຳເນີນໄປດ້ວຍດີ ດັ່ງທີ່ພວກເຂົາເຈົ້າໂອ້ລົມສູ່ຟັງວ່າ: ບົດໂອ້ລົມ ພາຍໃນນຶ່ງປີເທົ່ານັ້ນ ແຂກທີພາກັນມາຮັບປະທານ ໄດ້ເພີ້ມສູງຂື້ນກວ່າເກົ່າ ແລະສິ່ງສໍາ ຄັນທີສຸດນັ້ນກໍຄື ການໄດ້ຮັບຄໍາຊົມເຊີຍຍ້ອງຍໍສັນລະເສີນ ຈາກບັນດາແຂກທັງຫລາຍ ຊຶ່ງໄດ້ແຜ່ຜາຍຂະຫຍາຍຊອດຫູອອກໄປເຖີງບັນດານັກຂ່າວ, ນັກຊິມອາຫານ, ໂດຍສະ ເພາະ ນັກຕິຊົມກ່ຽວກັບຮ້ານອາຫານຕ່າງໆ ໃນຂົງເຂດນະຄອນຫລວງວໍຊິງຕັນ ໄດ້ ຂຽນຂ່າວກ່ຽວກັບຮ້ານອາຫານ Bang-kok Golden ແລະໄດ້ຖືກຮັບຮູ້ຈາກສັງຄົມເປັນ ສ່ວນໃຫ່ຍ ໂດຍຜ່ານທາງໜັງ ສືພິມແລະວາລະສານຕ່າງໆເຊັ່ນ the Washington Post, Washingto-nian, Fairfax Time ແລະ Zagat ເປັນຕົ້ນ ຮ້ານອາຫານບາງກອກ ໂກລເດີນ ໄດ້ກາຍມາເປັນທີຊຸມນຸມຂອງບັນດານັກການທູດ ຕ່າງໆ ໂດຍສະເພາະຢ່າງຍິງ ເຈົ້າໜ້າທີ່ປະຈໍາສະຖານເອກອັກຄະລັດ ຖະທູດ ສປປ ລາວ ເປັນແຂກປະຈໍາ ແລະໄດ້ນໍາພາບັນດານັກການທູດຂອງປະເທດຕ່າງໆມາຮັບປະ ທານ, ປະຊຸມສັງສັນແລະແນະນໍາອາຫານລາວ ແຫ່າງນີ້ໃຫ້ຕ່າງປະເທດໄດ້ຮູ້ນຳດ້ວຍ ນອກນັ້ນ ກໍມີບັນດາແຂກອຶ່ນໆທີພາກັນມາໃຫ້ການອຸດໜູນເໝົາຮ້ານ ກີນລ້ຽງໃນພິທີ ອັນສໍາຄັນ ໂດຍສະເພາະ ເປັນບ່ອນນັດໝາຂອງສະມາຊິກສັງຄົມລາວ ຖ້າຫາກທ່ານຜູ້ຢູ່ໃກ້ ແລະ ຢູ່ໄກ ຫາກມີໂອກາດໄດ້ຜ່ານມາຢ້ຽມຢາມ ຂົງເຂດນະຄອນ ຫລວງວໍຊິງຕັນ ດີຊີ ກະຣຸນາຢ່າລືມມາແວ່ຊີມອາຫານພື້ນເມຶອງລາວ ອັນແຊບນົວ ແລະ ຫາກີນໄດ້ຍາກແຫ່ງນີ້ດ້ວຍ